Tidligere hadde bygden to skolekretser: Straumshamn og Bjørneset. Det første skolebygget på Straumshamn ble bygget i 1880-årene. Denne fikk navnet Fylsvik skole. Det ble senere bygget ny skole som overtok navnet, og denne var i drift fram til 2000. Skolen på Bjørneset ble bygget i 1910 og nedlagt i 1953. I dag er det ikke skoler igjen i bygden. Elever fra Kilsfjord går på Folkestad skole.